इससे पहले बीते साल आठ दिसंबर को यूपी, झारखंड और हरियाणा में तीन रेल हादसे हुए। जिसमें 14 लोगों की जान गई और 100 से ज्यादा लोग घायल हुए। झारखंड के रामगढ़ में एक एक्‍सप्रेस ट्रेन में एक बोलेरो जीप फंस गई जिसमें 13 लोगों की मौत हो गई। ये सभी लोग एक ही परिवार के थे। दूसरी घटना हरियाणा के पलवल जिले में हुई। यहां स्टेशन पर खड़ी एक्सप्रेस ट्रेन में ईएमयू ने टक्कर मारी, जिसमें ईएमयू के ड्राइवर की मौत हो गई और करीब 100 लोग घायल हो गए। तीसरा हादसा यूपी के बांदा में हुआ। यहां शिवरामपुर रेलवे स्टेशन के आउटर सिग्नल के पास एक मालगाड़ी के 6 डिब्बे पटरी से उतर गए थे।